དྲི་བ་དྲིས་ལན་གྱི་ལས་རིམ་འགོ་མ་ཚུགས་སྔོན་བགྲོ་གླེང་གཙོ་སྐྱོང་བ་སྐུ་ཞབས་དའོ་ཇི་གུབ་ད་ལགས་ཀྱིས་བོད་ཀྱི་གནད་དོན་རྒྱ་གར་ལ་ཇི་ལྟར་གལ་ཆེན་པོ་ཡིན་པའི་སྐོར་ལ་བགློ་གླེང་གནང་མཁན་གྱིས་གསུངས་ཟིན་པའི་གལ་ཆེའི་དོན་གནད་རྣམས་བསྐྱར་དུ་དྲན་བསྐུལ་ཆེད་གསུངས་གནང་བ་དང་ཆབས་ཅིག༸གོང་ས་མཆོག་གིས་དབུ་འཁྲིད་པའི་བོད་ཀྱི་ཞི་བའི་འཐབ་རྩོད་ལས་འགུལ་ལ་ཡིད་རངས་བསྔགས་བརྗོད་གནང་ཡོད།དེ་བཞིན་བོད་དང་འབྲེལ་བའི་ལྷན་ཚོགས་འདི་ལྟ་བུ་ཞིག་བོད་མི་མང་སྤྱི་འཐུས་ལྷན་ཚོགས་ནས་ལག་ནའོ་རུ་གོ་སྒྲིག་ཞུས་པར་ཐུགས་རྗེ་ཆེ་ཞུས་གནང་འདུག